kaerle etc doen te wetene alle iegewoirdige ende toecommende dat wy
ontfangen hebben die oitmoedige supplicatie van janne brugmans
jonck ongehoudt geselle inhoudende hoe dat hy suppliant wonende
by de brouwer van bredamme is te vastelavent int jaer xveachtendertich
tot hueren bevelen ende dienste by lovene gecommen ende voirts. binnen der
selver stadt gegaen om zynen vadere te besueckene ende opden vastelavent
met zynen vadere ende andere vriendekens goede chiere gemaickt hebbende
is vuyt recreacien met eenen zijnen geselle gegaen ten huyse van zynen
oom om aldair een momcanse te werpene ende onse wegen heeft hy
gevonden eene andere geselle spelende op de luyte zoedat sy drie tsamen
ghaende ende commende vande huyse zyns ooms zyn zy gegaen voirts
tot eens anders borgers huys ende gespeelt hebbende is hy suppliant
met zyne geselschape blyven sittene ende spelene op straete ontrent den
huyse des bisscops van dornicke op de proefstrate ende clappende metten
jongen dochteren dair wesene is oick warachtich dat een jan peunis de
welcke zoe de suppliant $staet hadde geclopt op de deur zyns vaders
om inne te zyne ende met janne gelaten en worde ende daeromme hadde
groote eeden gesworen dat hy den iersten die hem soude recontreren
zoude evelen van zynen lyfve is gecommen smytene met eenen
blaecken messe op de steene ende groot gerucht makende voere byde
plaetse daer de suppliant met zynen geselscape was zoedat de
suppliant dat hoirende ende beduchtende ongerief te lydene nam zyn
mes inde handt aenveerdene den voirs. janne metter coliecen ende
hem vraechde oft hy hemlynchs eryh wilde oft waeromme hy alsulck
sanivlant maickte dair opde selve jan puenis seyde wat hem beliefde
daer op de suppliant seyde dat tzelve gnalyck gedaen was want hy alsulcke
soude moegen rencontreren die hem evelen zoude ende dit propos houdende
zoe is dair een oft twee vrouwen vuyten huyse gecommen met kerssen ende
doen vraechde de suppliant anderwerfs wat hem beliefde daer op de selve
jan seyde voere de voirs. vrouwen dat * hem egheene arghen wilde gelyck
de suppliant oyck seyde dat hy egheens quat en wilde mits dat hy
den selven moeyt en hadde gesien ende seyde alzoe steekt dan u mes
inde scheyde daer op dezelve jan seyde dat hys nyet doen en zoude
ende de suppliant seyde dat hyt emmers zoude doen ende des nyet te min
peysende de suppliant dat hy in ennige ongennechte zoude moeghen vallen
seyde by hem zelven genoech dese woirden au diable amecque la follye
daer op de voirs. jan seyde quil bons puisse rompie le col ende dyer
gelycke ende die suppliant daer omme maniere makende oft hy den zelven
jan hadde willen smyten seyde dezelve jan dat hy hem nyet en begheerde
zoe dat de suppliant hem van dair wilde vertrecken ende dat doende is dair
een andere met eenen blooten messe vuyten huyse des voirs. jacops gecommen
loopende ende smytende naeden suppliant den welcken hy oick nyet en
kinde zoe dat de suppliant hem dair tegen defendeerde ende dat foende de
voirs jan puenis heeft met zynen messe den suppliant van achtere op
zynen schouwere gesmeten zoe dat de suppliant finalyck den selven janne
eene slach op zyn hooft heeft geslagen daer af de zelve jan puenis
zeven oft acht daghen daer nae van levende lyfve ter doot is gecommen
dwelck den voirnoemde suppliant hertelycken leet is ende hoewel dat hy $tie
gecontenteert heeft nyetemin en soude nyet dor$en hanteren noch
converseren in onsen landen van herwertsover ten zy dat onse gratie
ende genade hem verleent worde alzoe hy seeght ons dairomme
oitmoedelyck biddende soe eest dat wy de zaken voirscreven
overgemerct den voirnoemde janne brugmans suppliant genegen wesende
tzynder bede ende supplicatie ende hem willende in dit stuck gracie
ende genade prefereren voer rigeur van justitien zunderlinge ter
eeren ende reverentie vande bitter passie ons heeren jhesus christs die
hy voer tmeynschelycke geslachte aenden cruyce geleden heeft
op zulcken dach als huynden hebben inde gevalle als boven vergeven
quytgescolden ende geremitteert vergeven schelden quyte ende remitteren
vuyt onse zunderlinge gracie mits desen tfeyt ende manslach boven
verclairt mitgaders alle peyne ende boete corporelle ende criminele
dairinne hy ter cause van dien mit diesser aencleeft jegens ons
gy*
ende justicie misdan ende mesbruyct mach hebben ende hebben
hem als hier af wedergestelt ende gerestitueert stellen weder
ende restitueren tzynde goeder fame ende name in onse voirs.
lande van brabant ende allen andere onsen landen ende heerlicheden
mitsgaders tzynen onverbuerden goeden indien hy er eenige heeft
alsoe hy was voer de toecomste vande manslach voirs. imponerende
hier op een eeuwich zwygen ende sillencie onsen procureur generael
van brabant ende allen anderen onsen rechteren justicieren ende
officieren wyen zy zyn satisfactie ende beteringe eerst ende
alvoeren gedaen der g$ geinteresseerde partien indien die noch
gedaen en is ende eenige dair toe staet civilyck alleenlyck
behoudelyck dat de voirnoemde suppliant gehouden wordt tselve
feyt ende manslacg jegens ons te beteren oick civilyck naer
de gelegentheyt vanden misdaet ende faculteyt van zynen goeden
ende oick te ressouderen ende betalen de redelycken costen van
justicien indien hieromme eenige gedaen zyn alter taxatie
ende arbiterscepe van onsen lieven ende getrouwen die cancellier
ende luyden van onsen raide in brabant die wy daer toe committeren
den welcken wy bevelen dat voer hen geroepen deghene dyer
behoiren geroepen te zyne zy procederen wel ende duechdelyck
ter verifficacie ende interinemente van desen naer hueren vorme
ende inhouden welcke interinemente hy suppliant gehouden sal
zyn te versoucken in onse voirs. rade bynnen eene jaere
naest commende naer date van desen vptepeyne van tverliesen
deffect der selver ende dat gedaen ende de voirs. amende
civile getaxeert ende betaelt zynde in handen van onse
ontfanger diet behoiren sal die welcke gehouden wert daer
af ontfanck te maicken rekeninge bewys ende relicqua
te doene tonse proffyte metten anderen penningen van zynen
ontfange by onsen drossaet van brabant meyer van loeven
amman van bruessel schoutetten van antwerpen ende vande
bosche ende allen anderen onsen rechteren justicieren ende
officieren iegewoirdich ende toecommende hueren stedehouderen
ende eenygelyck van hen besundere soe hem toebehoiren sal doen
laten ende gedoogen den voirnoemde suppliant van dese onse gracie
remissie quytscheldinge ende $dene ende van allen den inhouden
van dese inder vuegen ende manieren voiren verhailt rustelyck
vredelyck volcommelyck ende euwelyck genyeten ende gebruycke
sonder hem te doene noch te laten geschien nu noch in toecommende
tyden aen lyf noch aen goet eenich hinder letsel oft moyenesse
ter contrarien maer hy alzoe syn lyf oft eenige van zynen
ongeconfisqueerde goeden daeromme gevangen becommert oft
gearresteert waeren dat zy die stellen terstont ende sonder
vertreck tot geheelder delivrancie want ons alsoe gelieft
ende ten eynde dat dit goed vast ende gestadich blyve teeuwich
daghen soe hebben wy onse zegel hier aen doen hangen behoudelyck
in anderen zaicken ons recht ende een tegelyck tzyne in
alle degenen in onse stadt van byns opden heyligen vrydach
inden maent van aprille int jaer ons heeren duysent
vyfhondert veertich van onse keyser rycke txxye ende vande
rycken van castilien ende anderen txxvje aldus gescreven
opte plycken byden keyser in zynen rade ende geteeckent
verreycken visa restrata
gecollacioneert ende bevonden accorderende
met zynen originale by my
daaiwez